《郭似山道士寄惠竹笔两束启缄乃羊毫也作诗戏之》
宋代·舒岳祥

似山惠我笋丝笔，乃是长须公子毫。竹简固应同祓涤，琅函宁肯近腥臊。

若非月里霜㕙颖，恐是仙家云鹿毛。润笔定须三百束，为君滴露注庄骚。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。